Anja Nissen

Anja Nissen (g. 1995 m. lapkričio 6 d. netoli Sidnėjaus), geriau žinoma kaip tiesiog Anja – Danijos-Australijos dainininkė, dainų autorė, šokėja ir aktorė.

 Biografija 

Anja Nissen gimė netoli Sidnėjaus, Danijos emigrantų šeimoje. Pirmą kartą išgarsėti bandė būdama 12-kos, kai sudalyvavo laidoje „Australijos Talentai“. Nors ilgai laidoje nepavyko išsilaikyti, merginai atvėrė duris laimę bandyti kituose jaunimui skirtuose televizijos projektuose. Po nedidelės pertraukos, 2014 metais, atlikėja ir vėl sugrįžo į Australijos televizijos ekranus, šįkart – kaip šou „Balsas“ dalyvė. Projekte Anja iškovojo pergalę, kuri užtikrino kontraktą su muzikos įrašų kompanija. Tais pačiais metais išleido savo pirmąjį albumą, tačiau didelės sėkmės nesulaukė.

2016 metais Anja debiutavo nacionalinėje Danijos „Eurovizijos“ atrankoje su daina „Never Alone“. Tąkart ji superfinalo metu liko antra. Galiausiai 2017 m. su daina „Where I Am“ laimėjo nacionalinę atranką ir atstovavo Danijai 2017 m. „Eurovizijos“ dainų konkurse Kijeve.

 Diskografija 
 2014: Anja Nissen

 Nuorodos 

 Oficiali svetainė 
 Daina „Where I Am“

Kategorija:Danijos muzikai
Kategorija:Australijos dainininkai
Kategorija:Danijos atstovai Eurovizijoje
Kategorija:2017 m. Eurovizijos dalyviai‎